| Pjongčango apskritis평창군平昌郡Pyeongchang-gun |
| --- |
| 

|  |  |
| --- | --- |
|  |  |
|  |  |
|  |

 |
| *Vieta Pietų Korėjoje* |
| Laiko juosta: (UTC+9)------ vasaros: (UTC) |
|  |
| **Valstybė** | Pietų Korėjos vėliava Pietų Korėja |
| **Provincija** | Kangvono provincija |
| **Administracinis centras** | Pjongčangas |
|  |
| **Gyventojų** (2008) | 43 706 |
| **Plotas** | 1 463,65 km² |
| **Tankumas** (2008) | 30 žm./km² |

**Pjongčangas** (kor. 평창 = *Pyeongchang*) – apskritis Kangvono provincijoje, Pietų Korėjoje, esanti Tėbėko kalnų regione. Čia įsikūrusios kelios budistų šventyklos, pavyzdžiui, *Woljeongsa*. Apskritis yra apytiksliai 180 km į rytus nuo Pietų Korėjos sostinės Seulo. Pjončane vyko 2018 m. žiemos olimpinės ir parolimpinės žaidynės.

Geografija
----------

Aukštis virš jūros lygio Pjongčange svyruoja, 84 % jo teritorijos apima kalnai, kurių vidutinis aukštis 750 m.

Geriausiai žinoma apskrities vieta – *Daegwallyeong-myeon* miestelis yra maždaug 700–800 m virš jūros lygio, o kai kur siekia net iki 1000 m. *Daegwallyeong-myeon* miestelyje vyrauja drėgnas žemyninis klimatas (pagal Kiopeno klimato klasifikaciją *Dfb/Dfw*) su šiltomis, drėgnomis vasaromis ir šaltomis žiemomis.

Turizmas
--------

*Woljeongsa* aštuonkampė devynių aukštų pagoda
Ši vieta populiari tarp kalnų turistų, ypač rytinėje kalno *Seoraksan* dalyje.

Alpensija slidinėjimo kurortas yra turistų traukos vieta. Jame yra 6 nusileidimo takai, skirti slidinėjimui slidėmis ir snieglentėmis. Kurorte greitojo kalnų nusileidimo trasų ilgiai siekia 1,4 km tiek pradedantiesiems, tiek pažengusiems slidinėtojams, taip pat yra atskiros zonos snieglentininkams. Kurortas atidarytas ištisus metus.

*Alpensia* kurortas – pagrindinė 2018 m. kultūrinės olimpiados vieta. Šiam tikslui kurorte bus pastatyta koncertų halė.

2018 m. Olimpiadai per Pjongčangą ketinama pastatyti geležinkelio liniją Seulas–Vondžu, siekiančią 250 km/h greitį. Taip atstumą nuo Pjončano iki sostinės bus galima įveikti per 50 minučių.

Sportas
-------

Pjongčange vyko 2013 m. specialiosios olimpinės žiemos žaidynės. Čia taip pat vyko ir 2018 m. žiemos olimpinės žaidynės.

### 2018 m. žiemos olimpinės žaidynės

*Taip pat skaitykite – 2018 m. žiemos olimpinės žaidynės*
2011 m. liepos 6 d. buvo paskelbta, jog 2018 m. žiemos olimpinės žaidynės vyks Pjongčange. Taip pat kandidatavo miestai Anesi (Prancūzija) ir Miunchenas (Vokietija). Tai bus trečios žiemos olimpinės žaidynės Azijoje (pirmosios – 1972 m. žiemos olimpinės žaidynės Sapore, Japonijoje, antrosios – 1998 m. žiemos olimpinės žaidynės Nagane, Japonijoje). Prieš tai Pjongčangas du kartus nesėkmingai bandė tapti miestu-rengėju 2010 m. žiemos olimpinės žaidynės ir 2014 m. žiemos olimpinėms žaidynėms atitinkamai pralaimėdamas Vankuveriui Kanadoje ir Sočiui Rusijoje.

Žiūrint formaliai, Olimpinė chartija teigia, jog teisę rengti olimpines žaidynes gauna miestas, tačiau šiuo atveju neaišku, ar žaidynes rengs Pjončano apskritis ar administracinis centras *Pyeongchang-eup*.

Apskrities pavadinimas yra Pjongčangas (kor. 평창 = *Pyeongchang*), tačiau vietinė valdžia, Pjongčango organizacinis Olimpinių ir parolimpinių žiemos žaidinių komitetas ir Tarptautinis olimpinis komitetas naudoja *camelCase* formą PjongČangas (angl. *PyeongChang*).

#### Olimpinės arenos

Besiruošiant 2018 m. olimpinėms žaidynėms, apskrityje buvo statomi įvairūs paslaugų kompleksai (pvz. viešbučiai), taip pat statomas pasaulinio lygio slidinėjimo kurortas. 2001 m. liepą slidinėjimo su slidėmis bokštas pastatytas iki reikiamo aukščio, tačiau dar nebaigtas iki galo. Pakalnėje pradėtas statyti Olimpinis stadionas. 2008 m. Pjongčange vyko bandomasis renginys IBU pasaulio taurės biatlonui.

Administracinis suskirstymas
----------------------------

Apskrityje yra vienas mažas miestas (*eup*) *Pyeongchang-eup* (평창읍) ir septyni miesteliai (*myeon*).

|  |  |
| --- | --- |
|  | * Pjongčangas (평창읍): administracinis centras
* Bangnim-myeon (방림면)
* Bongpyeong-myeon (봉평면)
* Daegwallyeong-myeon (대관령면): žiemos sporto šakų centras, čia vyks 2018 m. žiemos olimpinės žaidynės
* Daehwa-myeon (대화면)
* Jinbu-myeon (진부면)
* Mitan-myeon (미탄면)
* Yongpyeong-myeon (용평면)
 |

Šaltiniai
---------

1. ↑  „S. Korean city to host 2018 Winter Olympics" *CNN*. 2011 m. liepos 6 d. Tikrinta 2011 m. lapkričio 6 d.
2. ↑  „VI. Environment and meteorology - Geographic Characteristics of PyeongChang and its Vicinity" (PDF). Nuoroda tikrinta 2011 m. liepos 8 d.. `{{cite web}}`: Patikrinkite date reikšmes: `|accessdate=` (pagalba)
3. ↑  „Pyeongchang, Korea". Gamesbids.com. 2007 m. rugpjūčio 2 d. Suarchyvuotas originalas 2012-10-01. Nuoroda tikrinta 2011 m. liepos 7 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` ir `|date=` (pagalba)
4. ↑  „Gangwon-do » Yangyang-gun". Korean Tourism Organization. Nuoroda tikrinta 2011 m. liepos 9 d.. `{{cite web}}`: Patikrinkite date reikšmes: `|accessdate=` (pagalba)[neveikianti nuoroda]
5. ↑  „Gangwon-do » Pyeongchang-gun » Alpensia Resort". Korean Tourism Organization. Suarchyvuotas originalas 2011-10-06. Nuoroda tikrinta 2011 m. liepos 9 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
6. ↑  „Press Release: PyeongChang 2018 boosts cultural Olympiad plan with new Alpensia concert hall (SportsFeatures.com)". PyeongChang 2018 Bid Committee. 2010-07-23. Nuoroda tikrinta 2011 m. liepos 9 d.. `{{cite web}}`: Patikrinkite date reikšmes: `|accessdate=` (pagalba)
7. ↑  „PyeongChang2018 Candidate File - Volum 3: 15 Transport" (PDF). © PyeongChang 2018 Bid Committee. Nuoroda tikrinta 2011 m. rugpjūčio 5 d.. `{{cite web}}`: Patikrinkite date reikšmes: `|accessdate=` (pagalba)
8. ↑  „Pyeongchang named as host city for 2018 Winter Olympics". *Daily Telegraph*. 6 July 2011. Suarchyvuotas originalas 2011-07-09. Nuoroda tikrinta 2001 m. liepos 7 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
9. ↑  „Pyeongchang Gets into Position for 2018 Olympic Winter Games Bid". Gamesbids.com. Nuoroda tikrinta 2011 m. liepos 7 d.. `{{cite web}}`: Patikrinkite date reikšmes: `|accessdate=` (pagalba)

Nuorodos
--------

|  |  |
| --- | --- |
|  | **Vikiteka: Pjongčango apskritis** – vaizdinė ir garsinė medžiaga  |

* Pjongčango apskrities vyriausybės tinklalapis Archyvuota kopija 2006-05-07 iš Wayback Machine projekto. **(**angl.**)**
* Pjongčangas 2018 – tinklalapis

Koordinatės: 37°22′ š. pl. 128°24′ r. ilg.﻿ / ﻿37.367°š. pl. 128.400°r. ilg.﻿ / 37.367; 128.400